 Guuto ka tirsan Ciidanka Asluubta Soomaaliyeed ayaa maray xarunta lagu qabanayo Munaasabadda,iyagoo siiyey Salaan sharaf Taliyaha Ciidanka Asluubta Soomaaliyeed Sarreeye guud Bashiir Maxamed Jaamac, oo ay wehliyeen Taliye ku xiggeenadda, iyo Saraakiil ka tirsan Ciidanka Asluubta Soomaaliyeed, munaasabad kooban ayaana gabagabadii la sameeyey oo ay ka soo qeyb galeen Xeer ilaaliyaha guud ee qaranka Axmed Cali Daahir, Taliyahii hore ee Ciidanka Xoogga Sarreeye gaas Daahir aadan Cilmi indha-qarshe Xildhibaano iyo wasiiro Dowladda ka tirsan,iyadoona halkaasi heeso iyo riwaayaddo wadani ah ay kusoo bandhigeen Hoboladda Faananiinta Onkod ee Taliska Ciidanka Asluubta Soomaaliyeed. 